
EXPUNERE DE MOTIVE
1.
CONTEXTUL PROPUNERII
Motivele și obiectivele propunerii 
Propunerea are ca obiective să consolideze garanțiile procedurale în vigoare pentru toate persoanele care fac obiectul unei investigații a Oficiului European de Luptă Antifraudă (denumite în regulament „persoane vizate”) și să ia în considerare modul special în care au fost aleși sau numiți membrii instituțiilor Uniunii Europene, precum și responsabilitățile speciale care le revin acestora și care pot justifica dispoziții specifice menite să asigure funcționarea adecvată a instituțiilor din care fac parte. În acest scop, se impune modificarea Regulamentului nr. 883/2013 privind investigațiile efectuate de OLAF. 
Aceste obiective vor fi atinse prin instituirea unui inspector de garanții procedurale, care va avea o dublă misiune: 
· să examineze plângerile cu privire la încălcarea garanțiilor procedurale depuse de persoane care fac obiectul unei investigații și 
· să autorizeze OLAF să aplice anumite măsuri de investigare în cazul membrilor instituțiilor UE. 
Contextul general
În 2013, după mai mulți ani de negocieri intense, instituțiile au convenit asupra unui nou cadru juridic pentru investigațiile OLAF. Astfel a intrat în vigoare, la 1 octombrie 2013, Regulamentul 883/2013 privind investigațiile OLAF. Regulamentul a introdus modificări substanțiale în privința organizării și procedurilor de investigație ale OLAF, în special în ceea ce privește îmbunătățirea guvernanței OLAF și a garanțiilor procedurale ale persoanelor vizate de investigațiile OLAF. Aceste modificări sunt în prezent în curs de aplicare. 
În iulie 2013, Comisia a adoptat propunerea privind Parchetul European, care include o serie de garanții procedurale la nivelul Uniunii. Împreună cu această propunere, Comisia a adoptat o comunicare privind îmbunătățirea guvernanței OLAF și consolidarea garanțiilor procedurale în ceea ce privește investigațiile [COM(2013)533 final]. Comunicarea invită la o abordare graduală care să însoțească instituirea Parchetului European, precum și la luarea unor măsuri suplimentare pentru consolidarea guvernanței OLAF și a garanțiilor procedurale în cadrul investigațiilor acestuia, chiar înainte de instituirea Parchetului European.
Dispoziții în vigoare în domeniul propunerii
Propunerea urmărește să modifice Regulamentul (UE, Euratom) nr. 883/2013 al Parlamentului European și al Consiliului privind investigațiile efectuate de OLAF. Alte acte juridice care reglementează protecția intereselor financiare ale UE sunt:
· Regulamentul (Euratom, CE) nr. 2185/1996 al Consiliului privind controalele și inspecțiile la fața locului efectuate de Comisie în scopul protejării intereselor financiare ale Comunităților Europene împotriva fraudei și a altor abateri,
· Regulamentul (CE, Euratom) nr. 2988/95 al Consiliului privind protecția intereselor financiare ale Comunităților Europene,
· Acordul interinstituțional din 25 mai 1999 între Parlamentul European, Consiliul Uniunii Europene și Comisia Comunităților Europene privind investigațiile interne desfășurate de Oficiul European Antifraudă (OLAF).
2.
REZULTATELE EVALUĂRII IMPACTULUI 
Evaluarea impactului
Propunerea este însoțită de un document de lucru al serviciilor Comisiei (evaluarea impactului), care analizează mai multe scenarii posibile, ca mijloc de realizare a obiectivelor strategice ale acestei inițiative. Aceste obiective strategice vizează atingerea celui mai înalt grad de protecție posibil a drepturilor fundamentale ale cetățenilor UE, menținând, în același timp, cel mai înalt grad de protecție a intereselor financiare ale UE și protejarea reputației instituțiilor europene. În evaluare se examinează impactul fiecărei opțiuni din punctul de vedere al eficacității sale în raport cu realizarea obiectivelor strategice, al costurilor financiare, al impactului său asupra cadrului instituțional și al acceptabilității sale de către părțile interesate. 
Această evaluare a impactului a constatat că obiectivele strategice ar putea fi atinse în modul cel mai eficient prin desemnarea unui inspector extern de garanții procedurale care ar avea ca misiune să prelucreze plângerile și să autorizeze anumite măsuri de investigare vizându-i pe membrii instituțiilor. Astfel ar putea fi consolidate garanțiile procedurale cu un cost bugetar acceptabil, asigurându-se, în același timp, o protecție eficientă a intereselor financiare ale UE. 
3.
ELEMENTELE JURIDICE ALE PROPUNERII
Rezumatul acțiunii propuse
Propunerea prevede instituirea unui inspector de garanții procedurale, care ar urma să fie însărcinat cu examinarea plângerilor depuse de persoanele vizate de investigații OLAF cu privire la posibila nerespectare a garanțiilor lor procedurale. Inspectorul ar urma, de asemenea, să răspundă de autorizarea anumitor măsuri de investigare referitoare la membrii instituțiilor UE. 
La examinarea unei plângeri, inspectorul va analiza dacă au fost respectate garanțiile procedurale prevăzute la articolul 9 din Regulamentul nr. 883/2013. De exemplu, va analiza dacă a fost respectat termenul de preaviz pentru invitarea la audiere a persoanelor vizate, fără a adopta totuși o poziție cu privire la oportunitatea și modalitățile de desfășurare a audierii. Inspectorul va asculta ambele părți implicate înainte de a emite o recomandare cu caracter neobligatoriu, adresată directorului general al OLAF. În cazul în care directorul general decide să nu țină cont de recomandarea inspectorului, va trebui să își justifice decizia într-o notă anexată la raportul final de investigație transmis autorităților naționale sau, dacă este cazul, instituțiilor, organismelor, oficiilor sau agențiilor Uniunii Europene în cauză. Având în vedere natura sarcinilor care îi vor fi încredințate inspectorului, această funcție ar trebui să fie deținută de o persoană cu experiență juridică confirmată în domeniul drepturilor fundamentale și al dreptului penal și care întrunește condițiile necesare pentru a fi numită într-o funcție judiciară cel puțin într-un stat membru sau într-o instanță a UE. Inspectorul ar trebui să fie în măsură să își îndeplinească sarcinile în condiții de independență deplină și în termenele prevăzute de prezentul regulament.
Această nouă procedură de soluționare a plângerilor nu aduce atingere niciunei alte proceduri în vigoare în domeniu, cum ar fi procedura prevăzută de statutul funcționarilor Uniunii, Ombudsmanul European sau Autoritatea Europeană pentru Protecția Datelor. Inspectorul va face, de asemenea, obiectul cerințelor Regulamentului nr. 45/2001 privind protecția datelor, în special ale articolelor 2, 4, 25 și 26. 
În ceea ce privește folosirea unor măsuri de investigare cu privire la membrii instituțiilor UE, este propusă o nouă măsură prin care directorul general al OLAF trebuie să solicite autorizația inspectorului în cazul în care OLAF intenționează să inspecteze birourile profesionale ale acestor membri. Aceste inspecții includ copierea de documente sau date stocate pe orice alt suport, aflate în birourile lor profesionale. Această cerință este inspirată de propunerea privind instituirea Parchetului European. Viitorul Parchet European va trebui să solicite o autorizație similară autorităților judiciare competente din statele membre. Prin aceasta se dorește reflectarea modului special în care au fost numiți sau aleși membri instituțiilor UE, precum și statutul și responsabilitățile speciale ale acestora, care pot justifica dispoziții specifice menite să asigure buna funcționare a instituțiilor din care fac parte. 
Temei juridic 
Propunerea se bazează pe articolul 325 din TFUE privind combaterea fraudei.
Principiile subsidiarității și proporționalității 
Prezenta propunere nu are niciun impact asupra prerogativelor și responsabilităților statelor membre în materie de combatere a fraudei care afectează interesele financiare ale Uniunii. Aceasta se referă numai la investigațiile efectuate de OLAF, care sunt în prezent stabilite într-un regulament al UE. În plus, acțiunile descrise anterior se limitează la ceea ce este necesar pentru a atinge obiectivele propuse, în conformitate cu principiul proporționalității. 
4.
IMPLICAȚIILE BUGETARE
Implicațiile bugetare ale prezentei propuneri sunt legate în special de resursele umane. Propunerea necesită numirea unui inspector de garanții procedurale și a membrilor secretariatului acestuia. Se preconizează că inspectorul va avea statutul de consilier special remunerat la gradul AD 15, care pare să corespundă cel mai bine sarcinilor pe care le va avea acesta. În ceea ce privește mandatul de cinci ani, contractele corespunzătoare vor fi întocmite, în acest caz, în scopuri administrative, în conformitate cu articolul 123 alineatul (1) din Regimul aplicabil celorlalți agenți. Obligațiile prevăzute la articolul 123 alineatul (2) din acest regim vor fi considerate îndeplinite prin procedura de numire. Inspectorul va lucra cu fracțiune de normă (25 la sută în primul an și 50 la sută după aceea) și va fi asistat de un secretariat format inițial din două persoane încadrate în grupa de funcții „administratori” și dintr-un asistent de secretariat încadrat în grupa de funcții „asistenți/secretari și personal administrativ”, urmând ca acesta să fie extins sau redus în funcție de volumul de muncă. Inspectorul va avea, de asemenea, un supleant cu același statut și grad ca și el. Acesta va interveni doar în cazul în care inspectorul nu este disponibil. Din punct de vedere administrativ, toți cei menționați ar urma să aparțină de Comisie, beneficiind în același timp de garanții specifice care să le asigure o independență deplină în exercitarea funcțiilor lor.
2014/0173 (COD)

Propunere de
REGULAMENT AL PARLAMENTULUI EUROPEAN ŞI AL CONSILIULUI
de modificare a Regulamentului (UE, Euratom) nr. 883/2013 în ceea ce privește instituirea unui inspector de garanții procedurale
PARLAMENTUL EUROPEAN ȘI CONSILIUL UNIUNII EUROPENE,
având în vedere Tratatul privind funcționarea Uniunii Europene, în special articolul 325,
având în vedere propunerea Comisiei Europene,
după transmiterea proiectului de act legislativ către parlamentele naționale,
având în vedere avizul Curții de Conturi

hotărând în conformitate cu procedura legislativă ordinară,
întrucât:
(1)
Instituțiile Uniunii și statele membre acordă o importanță deosebită protejării intereselor financiare ale Uniunii Europene și protejării drepturilor fundamentale ale cetățenilor. Garanțiile procedurale ale persoanelor vizate de investigațiile administrative ale OLAF ar trebui consolidate, fără a obstrucționa Oficiul în exercitarea prerogativelor și a responsabilităților sale. 
(2)
Regulamentul (UE, Euratom) nr. 883/2013 al Parlamentului European și al Consiliului a introdus modificări substanțiale cu privire la activitățile de investigare desfășurate de OLAF, în special în ceea ce privește clarificarea procedurilor de investigație ale OLAF, consolidarea garanțiilor procedurale ale persoanelor vizate de investigațiile OLAF și clarificarea rolului general de monitorizare al Comitetului de supraveghere. 
(3)
În comunicarea sa COM(2013)533 din 17 iulie 2013 privind îmbunătățirea guvernanței OLAF și consolidarea garanțiilor procedurale în ceea ce privește investigațiile, Comisia Europeană a prezentat o serie de concepte pentru consolidarea, în continuare, a garanțiilor procedurale ale persoanelor vizate de investigații administrative ale OLAF, chiar înainte de instituirea Parchetului European cu privire la care Comisia a prezentat o propunere de regulament
. 
(4)
În avizul său nr. 2/2013 din decembrie 2013, Comitetul de supraveghere al OLAF a arătat că măsurile corective propuse persoanelor vizate de investigațiile OLAF împotriva eventualelor încălcări ale drepturilor și garanțiilor procedurale ale acestora ar trebui să fie consolidate și că ar trebui instituită, la nivelul OLAF, o procedură transparentă și eficace de soluționare a plângerilor. 
(5)
Pentru a asigura un nivel ridicat și consecvent de protecție a garanțiilor procedurale, toate persoanele vizate de investigațiile OLAF ar trebui să beneficieze de măsuri sporite împotriva eventualelor încălcări ale drepturilor care le revin. Prin urmare, s-ar impune desemnarea unui inspector de garanții procedurale extern și independent de OLAF, care ar avea sarcina de a verifica respectarea de către OLAF a garanțiilor procedurale ale persoanelor vizate de investigațiile OLAF prevăzute la articolul 9 din Regulamentul nr. 883/2013. 
(6)
Pentru a putea fi examinate în timp util și pentru a se permite protecția efectivă a drepturilor la apărare, plângerile referitoare la perioadele de preaviz sau la termenele prevăzute de regulament, cum ar fi perioada de preaviz pentru invitația la audiere, ar trebui să fie depuse înaintea expirării perioadei obișnuite prevăzute de regulament.
(7)
Inspectorul ar trebui să fie recrutat din afara instituțiilor UE. În scopuri administrative, inspectorul ar trebui să aparțină de Comisie, beneficiind în același timp de suficiente garanții astfel încât să i se garanteze independența totală. În acord cu inspectorul, Comisia ar trebui să pună la dispoziția acestuia personalul auxiliar. În anunțul de depunere a candidaturilor ar trebui să se precizeze cerințele de eligibilitate și criteriile de selecție aplicabile postului. Acesta presupune funcții care în mod normal li se oferă persoanelor numite în funcții judiciare, iar candidații trebuie să fie persoane care sunt în măsură să își îndeplinească sarcinile în condiții de independență deplină și în termenele prevăzute în prezentul regulament.
(8)
Mandatul inspectorului ar trebui să fie stabilit astfel încât să nu fie afectate mecanismele existente de soluționare a plângerilor. Cu toate acestea, pentru raționalizarea procedurilor, în cazul în care un funcționar sau alt agent al UE se adresează inspectorului cu o plângere, în timp ce o altă plângere pe aceeași temă se află în curs de examinare, în conformitate cu articolul 90a din Statutul funcționarilor, directorul general ar trebui să aștepte recomandarea inspectorului înainte de a lua o decizie în conformitate cu articolul 90a. În acest caz ar trebui să se aplice termenele prevăzute la articolul 90a. 
(9)
Pentru a evita orice procedură inutilă de soluționare a plângerilor, inspectorul ar trebuie să informeze imediat OLAF în cazul în care este formulată o plângere și ar trebui să i se dea posibilitatea să remedieze problema sau să explice motivul pentru care nu poate răspunde cererii reclamantului. 
(10)
Inspectorul ar trebui să examineze plângerea în cadrul unei proceduri rapide și contradictorii de verificare a legalității măsurii de investigare în cauză, care nu ar trebui, în principiu, să dureze mai mult de cincisprezece zile lucrătoare. Cu toate acestea, pentru a nu compromite independența OLAF, inspectorul ar trebui să respecte puterea de apreciere a OLAF în ceea ce privește efectuarea unei investigații în curs. OLAF ar trebui să comunice inspectorului orice informații relevante cu privire la plângere, astfel încât acesta să își poată îndeplini funcția în mod corespunzător. Inspectorul ar trebui să dea posibilitatea autorului plângerii și OLAF de a prezenta observații cu privire la problema care i-a fost supusă atenției. Pentru a-și putea îndeplini obligația de a efectua investigațiile fără întreruperi, OLAF nu ar trebui să fi împiedicat să continue investigația pe parcursul procedurii de examinare a plângerii. Examinarea plângerii nu ar trebui să prelungească în mod nejustificat investigația și procedurile OLAF. 
(11)
În procedurile care reglementează investigațiile OLAF, particularitățile statutului membrilor instituțiilor UE definite în Tratatul privind Uniunea Europeană ar trebui să fie recunoscute și să se reflecte în dispoziții specifice menite să asigure buna funcționare a instituțiilor din care fac parte. Într-adevăr, mandatul politic, statutul independent, responsabilitățile speciale și/sau procedura specială de alegere sau de numire a membrilor instituțiilor UE îi disting pe aceștia, din punct de vedere funcțional, nu și individual, de alte persoane vizate de investigațiile OLAF. În consecință, verificarea de către personalul OLAF a biroului profesional al unui membru al instituțiilor UE în scopul de a obține copii ale unor documente sau ale unor date stocate pe oricare alt suport, ar trebui să fie autorizată, în prealabil, de către inspector. Inspectorul ar trebui să evalueze obiectiv legalitatea măsurii de investigare pe care OLAF intenționează să o aplice și dacă același obiectiv ar putea fi atins prin mijloace mai puțin intruzive.
(12)
Regulamentul nr. 45/2001 din 18 decembrie 2000 privind protecția persoanelor fizice cu privire la prelucrarea datelor cu caracter personal de către instituțiile și organele comunitare se aplică prelucrării datelor cu caracter personal în sensul prezentului regulament.
(13)
Prezentul regulament nu diminuează în niciun fel competențele și responsabilitățile statelor membre de a lua măsuri pentru combaterea fraudei, corupției și a oricăror alte activități ilegale care afectează interesele financiare ale Uniunii. În consecință, încredințarea sarcinii de a examina plângeri și de a emite autorizații prealabile către OLAF unui inspector independent respectă în totalitate principiul subsidiarității, astfel cum este prevăzut la articolul 5 din Tratatul privind Uniunea Europeană. În conformitate cu principiul proporționalității, astfel cum este enunțat la respectivul articol, prezentul regulament nu depășește ceea ce este necesar pentru intensificarea luptei împotriva fraudei, corupției și a oricăror alte activități ilegale care afectează interesele financiare ale Uniunii,
ADOPTĂ PREZENTUL REGULAMENT:
Articolul 1
Modificarea Regulamentului nr. 883/2013
Regulamentul nr. 883/2013 se modifică după cum urmează: 
1. La articolul 2, după alineatul (7), se adaugă alineatul (8), cu următorul text:
„8. «membru al unei instituții a UE» înseamnă un membru al Parlamentului European, un membru al Consiliului European, un reprezentant al unui stat membru la nivel ministerial în cadrul Consiliului, un membru al Comisiei Europene, un membru al Curții de Justiție a Uniunii Europene, un membru al consiliului de administrație al Băncii Centrale Europene și un membru al Curții de Conturi.”
2. La articolul 9 alineatul (2) al patrulea paragraf, se inserează o a doua teză, cu următorul text:
„Înainte de a i se lua declarația, persoana vizată este informată cu privire la drepturile sale, în special cu privire la dreptul de a fi asistată de o persoană la alegerea sa.”
3. După articolul 9, se introduc articolele 9a, 9b și 9c:
„Articolul 9a
Inspectorul de garanții procedurale
1.
Orice persoană vizată de o investigație a Oficiului are dreptul de a depune o plângere pe lângă inspectorul de garanții procedurale (denumit în continuare „inspectorul”) în ceea ce privește respectarea de către Oficiu a garanțiilor procedurale prevăzute la articolul 9.
2.
Plângerile pot fi depuse cel târziu la o lună de la data la care autorul plângerii a luat cunoștință de faptele relevante care constituie presupusa încălcare a garanțiilor sale procedurale. Nicio plângere nu poate fi depusă mai târziu de o lună de la data încheierii investigației. Plângerile legate de perioada de preaviz menționată la articolul 9 alineatele (2) și (4) se depun înainte de expirarea perioadei de preaviz prevăzute în aceste dispoziții. 
3.
Când primește o plângere, inspectorul îl informează imediat pe directorul general al Oficiului și dă Oficiului posibilitatea de a soluționa problema semnalată de autorul plângerii, în termen de 15 zile lucrătoare.
4.
Oficiul îi transmite inspectorului, fără a aduce atingere dispozițiilor articolului 10 din prezentul regulament, toate informațiile relevante necesare pentru a emite o recomandare. 
5.
Inspectorul emite o recomandare cu privire la plângere în termen de o lună de la comunicarea, de către Oficiu, a măsurilor de soluționare a problemei sau de la data expirării perioadei menționate la articolul 9a alineatul (3). Recomandarea este transmisă Oficiului și comunicată autorului plângerii. În cazuri excepționale, motivate în mod corespunzător într-o scrisoare adresată directorului general, inspectorul poate decide prelungirea cu încă 15 zile a termenului prevăzut pentru emiterea recomandării. În absența unei recomandări din partea inspectorului în termenele stabilite în prezentul alineat, se va considera că plângerea a fost clasată fără recomandare. 
6.
Fără a interveni în desfășurarea investigației în curs, inspectorul examinează plângerea în cadrul unei proceduri contradictorii. Cu consimțământul acestora, inspectorul le poate cere martorilor să furnizeze, oral sau în scris, explicațiile pe care le consideră relevante pentru stabilirea faptelor. 
7.
Directorul general nu este obligat să urmeze recomandarea inspectorului cu privire la problema în cauză. Cu toate acestea, fără a aduce atingere articolului 7 alineatul (5), în cazul în care directorul general decide să nu urmeze recomandarea, acesta comunică autorului plângerii și inspectorului principalele motive ale acestei decizii, în măsura în care această comunicare nu afectează investigația în curs. Directorul general trebuie să explice motivele pentru care nu a ținut cont de recomandarea inspectorului într-o notă motivată anexată la raportul final de investigație. 
8.
Directorul general îi poate solicita inspectorului, cu indicarea unui termen-limită, avizul cu privire la orice chestiune legată de respectarea garanțiilor procedurale cuprinse în mandatul său, inclusiv în ceea ce privește decizia de a amâna informarea persoanei vizate menționate la articolul 9 alineatul (3).
9.
(Fără a aduce atingere termenelor prevăzute la articolul 90a din Statutul funcționarilor, în cazul în care un funcționar sau alt agent al UE adresează o plângere directorului general în conformitate cu articolul 90a din Statutul funcționarilor și un alt funcționar sau agent a adresat inspectorului o plângere pe aceeași temă, directorul general trebuie să aștepte recomandarea inspectorului înainte de a răspunde). 
Articolul 9b
Autorizarea prealabilă pentru anumite măsuri de investigare
1.
Fără a aduce atingere independenței Oficiului în ceea ce privește puterea sa de apreciere în legătură cu oportunitatea efectuării investigației în curs, directorul general obține mai întâi autorizația inspectorului atunci când Oficiul hotărăște să își exercite competența de a inspecta biroul profesional al unui membru al unei instituții a UE aflat în sediul unei instituții europene în timpul unei investigații interne, sau să facă copii după documente sau date stocate pe oricare alt suport din biroul respectiv, indiferent de natura suportului pe care sunt stocate acestea. În acest sens, Oficiul transmite toate informațiile relevante necesare evaluării cererii de autorizare. Această procedură trebuie considerată confidențială, inspectorul având obligația de a nu dezvălui nicio informație referitoare la aceasta.
2.
Înainte de a decide dacă acordă sau nu autorizația pentru măsurile de investigare sus­menționate, inspectorul evaluează obiectiv legalitatea acestora și dacă același obiectiv ar putea fi atins prin măsuri de investigare mai puțin intruzive. Inspectorul răspunde cererii de autorizare în cel mai scurt timp și nu mai târziu de 48 de ore de la data la care a primit cererea. În absența unui răspuns din partea inspectorului în acest termen, se va considera că acesta a autorizat măsurile respective.
3.
În cazuri urgente, justificate în mod corespunzător, Oficiul poate solicita, de comun acord cu inspectorul, ca termenul menționat la alineatul (2) să fie redus la 24 de ore. La cererea inspectorului, motivată corespunzător, termenul poate fi extins până la maximum 72 de ore.
Articolul 9c
Numirea și statutul inspectorului
1.
Inspectorul și supleantul acestuia sunt numiți de comun acord de Parlamentul European, Consiliu și Comisie pentru un mandat de cinci ani fără posibilitate de reînnoire. La încheierea mandatului, ei rămân în funcție până în momentul în care sunt înlocuiți.”
În urma unui apel la candidaturi publicat în Jurnalul Oficial al Uniunii Europene, Comisia întocmește o listă de candidați cu calificările necesare pentru a ocupa posturile de inspector și supleant, după ce Comitetul de supraveghere și-a dat avizul favorabil cu privire la procedura de selecție.
Decizia de numire a inspectorului și a supleantului acestuia include, de asemenea, o listă de rezervă cu candidați care ar putea să îl înlocuiască pe inspector pentru restul mandatului în caz de demisie, deces, incapacitate permanentă sau destituire din funcție.
Inspectorul și supleantul său aparțin, din punct de vedere administrativ, de Comisie. Secretariatul acestora va fi asigurat de Comisie, în strânsă consultare cu inspectorul. 
2.
Inspectorul și supleantul său își exercită atribuțiile în mod pe deplin independent și nu solicită și nici nu acceptă instrucțiuni din partea nimănui în îndeplinirea sarcinilor care le revin. Ei nu ocupă nicio funcție în cadrul Oficiului. În exercitarea atribuțiilor care le revin, vor trebui să ia în considerare necesitatea aplicării efective a normelor privind protecția intereselor financiare ale Uniunii Europene și lupta împotriva fraudei prevăzute în legislația Uniunii. 
3.
Dacă inspectorul sau supleantul acestuia încetează să îndeplinească condițiile de exercitare a atribuțiilor care le revin sau dacă sunt găsiți vinovați de abateri grave, Parlamentul European, Consiliul și Comisia pot, de comun acord, să îi elibereze din funcție.
4.
O dată pe an, inspectorul prezintă Parlamentului European, Consiliului, Comisiei, Comitetului de supraveghere și Oficiului un raport privind activitățile sale. Rapoartele sale nu pot face referire la cazuri individuale aflate în curs de investigare și garantează confidențialitatea investigațiilor, chiar și după încheierea acestora.” 
Articolul 2
Prezentul regulament intră în vigoare la [un an de la data publicării sale în Jurnalul Oficial al Uniunii Europene].
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles,
Pentru Parlamentul European 
Pentru Consiliu
Președintele
Președintele
FIȘĂ FINANCIARĂ LEGISLATIVĂ
1.
CADRUL PROPUNERII/INIȚIATIVEI 
1.1.
Denumirea propunerii/inițiativei 
Regulamentul Parlamentului European și al Consiliului de modificare a Regulamentului (UE, Euratom) nr. 883/2013 în ceea ce privește instituirea unui inspector de garanții procedurale 
1.2.
Domeniul (domeniile) de politică în cauză în structura ABM/ABB
 
Domeniul de politică: urmează a fi stabilit
1.3.
Tipul propunerii/inițiativei 
( Propunerea/inițiativa se referă la o acțiune nouă 
( Propunerea/inițiativa se referă la o acțiune nouă ca urmare a unui proiect pilot/a unei acțiuni pregătitoare
 
( Propunerea/inițiativa se referă la prelungirea unei acțiuni existente 
( Propunerea/inițiativa se referă la o acțiune reorientată către o acțiune nouă 
1.4.
Obiectiv(e)
1.4.1.
Obiectiv(e) strategic(e) multianual(e) al(e) Comisiei vizat(e) de propunere/inițiativă 
Combaterea fraudei - articolul 325 din TFUE
1.4.2.
Obiectiv(e) specific(e) și activitatea (activitățile) ABM/ABB în cauză 
Obiectivul specific nr. 7.1.a
Activitatea (activitățile) ABM/ABB în cauză
24.01. Cheltuieli administrative în domeniul de politică: Combaterea fraudei
1.4.3.
Rezultatul (rezultatele) și impactul preconizate
A se preciza efectele pe care propunerea/inițiativa ar trebui să le aibă asupra beneficiarilor vizați/grupurilor vizate.
Se preconizează că instituirea unui inspector de garanții procedurale va avea ca rezultat:
- o mai bună protecție a drepturilor procedurale ale persoanelor vizate de investigațiile OLAF;
- o mai bună monitorizare a respectării cerințelor procedurale pentru investigații; 
- verificarea ex post, de către inspectorul de garanții procedurale, pe baza unei plângeri, a respectării garanțiilor procedurale ale tuturor persoanelor vizate de o investigație a OLAF; 
- autorizarea prealabilă de către inspector a anumitor măsuri de investigare cu privire la membrii instituțiilor UE (verificarea legalității și dacă aceleași obiective ar putea fi atinse prin mijloace mai puțin intruzive).
1.4.4.
Indicatori de rezultat și de impact 
A se preciza indicatorii care permit monitorizarea punerii în aplicare a propunerii/inițiativei.
- Gestionarea promptă a plângerilor de către inspector;
- Acordarea promptă de către inspector a autorizației solicitate de OLAF de a inspecta birouri și/sau de a face copii după documentele membrilor instituțiilor UE;
1.5.
Motivele propunerii/inițiativei 
1.5.1.
Cerință (cerințe) de îndeplinit pe termen scurt sau lung 
Prin instituirea inspectorului de garanții procedurale, persoanele vizate de investigațiile interne și externe ale OLAF vor beneficia de o procedură suplimentară de soluționare a plângerilor împotriva posibilei încălcări a drepturilor care le revin. Instituirea inspectorului va conduce, în egală măsură, la îmbunătățirea percepției asupra responsabilității OLAF.
De asemenea, inspectorul va autoriza OLAF să inspecteze birouri și să obțină copii ale documentelor și să ia, prin urmare, în considerare modul special în care au fost aleși sau numiți aceștia.
1.5.2.
Valoarea adăugată a implicării UE: cerință (cerințe) de îndeplinit pe termen scurt sau lung 
OLAF este un organism al UE și, prin urmare, orice mecanism suplimentar de control trebuie să fie plasat la același nivel. Inspectorul de garanții procedurale va asigura cel mai înalt nivel de protecție a drepturilor procedurale, cu cel mai redus impact posibil asupra duratei și eficacității investigațiilor OLAF. Acesta va verifica, de asemenea, legalitatea anumitor măsuri de investigare a membrilor instituțiilor UE și dacă același rezultat ar putea fi atins prin mijloace mai puțin intruzive. Această abordare este justificată de statutul special al membrilor instituțiilor UE, de modul în care au fost aleși sau numiți aceștia, precum și de independența lor statutară. 
1.5.3.
Învățăminte desprinse din experiențe anterioare similare 
Consilierul-auditor în procedurile din domeniul concurenței le oferă întreprinderilor care fac obiectul investigației o modalitate eficace de a depune plângeri împotriva eventualei încălcări, de către Comisie, a anumitor drepturi procedurale. Inspectorul de garanții procedurale le va pune la dispoziție persoanelor vizate de investigațiile OLAF un mecanism de revizuire inspirat de sistemul existent în domeniul concurenței și adaptat la cadrul juridic al investigațiilor antifraudă. 
Propuneri de introducere a unei astfel de proceduri de soluționare a plângerilor, care să fie externă în raport cu OLAF, au fost deja discutate în trecut. Comisia introdusese în precedenta sa propunere de modificare a Regulamentului nr. 1073/1999 privind investigațiile efectuate de OLAF - COM (2006) 244 final - conceptul de „consilier revizor” și în propunerea sa modificată din 2011 - COM(2011) 135 - conceptul de „procedură de revizuire”. Cele două propuneri au fost elaborate astfel încât să garanteze un control rapid al respectării drepturilor procedurale ale persoanelor vizate de investigațiile OLAF. Cu toate acestea, organul legislativ a considerat că niciuna dintre cele două propuneri nu era acceptabilă din cauza dificultății de a concilia un grad mare de independență față de OLAF cu necesitatea eficienței din punctul de vedere al costurilor și a neutralității costurilor.
Comisia propune acum instituirea unui inspector de garanții procedurale, care să fie independent, dar care să depindă, din punct de vedere administrativ, de Comisie. Funcției de inspector i se va asigura în mod expres o independență deplină față de OLAF, față de Comisie și față de celelalte instituții ale UE.
Regulamentul OLAF revizuit, care a intrat în vigoare în octombrie 2013 prevede un set de drepturi procedurale pentru persoanele vizate de investigațiile interne și externe efectuate de OLAF, precum și pentru martori.
1.5.4.
Compatibilitatea și posibila sinergie cu alte instrumente corespunzătoare: cerință (cerințe) de îndeplinit pe termen scurt sau lung
Regulamentul 883/2013 privind investigațiile efectuate de OLAF a fost conceput să consolideze drepturile procedurale în ceea ce privește investigațiile interne și cele externe, precum și să intensifice schimbul de informații din cadrul OLAF atât cu instituțiile, cât și cu autoritățile statelor membre. Funcția de inspector completează Regulamentul 883/2013, în măsura în care prevede o atribuție privind gestionarea independentă a plângerilor referitoare la drepturile stabilite de regulament. 
De asemenea, inițiativa respectă și este compatibilă cu Regulamentul privind instituirea Parchetului European [COM(2013) 534 final]. Instituirea Parchetului European va genera o schimbare semnificativă a modului în care se desfășoară, la nivelul Uniunii, investigațiile privind fraudele și alte activități ilegale care aduc atingere intereselor financiare ale Uniunii Europene. În viitor, în cazurile de comportament infracțional care intră în sfera de competență a Parchetului European, investigațiile subsecvente vor fi desfășurate de Parchetul European, în calitatea sa de instituție de urmărire penală, spre deosebire de situația actuală, când investigațiile administrative sunt efectuate de OLAF. Această schimbare va implica, pentru persoanele aflate în curs de investigare de către Parchetul European, aplicarea garanțiilor procedurale caracteristice unui organism judiciar. Consolidarea garanțiilor procedurale ale persoanelor vizate de investigațiile OLAF prin instituirea unui inspector în materie de garanții procedurale reprezintă, într-o anumită măsură, o etapă pregătitoare în direcția înființării Parchetului European.
1.6.
Durata și impactul financiar 
( Propunere/inițiativă pe durată limitată 
· (
Propunere/inițiativă în vigoare din [ZZ/LL]AAAA până la [ZZ/LL]AAAA 
· (
Impact financiar din AAAA până în AAAA 
( Propunere/inițiativă pe durată nedeterminată
· punere în aplicare cu o perioadă de creștere în intensitate din AAAA până în AAAA,
· urmată de o perioadă de funcționare în regim de croazieră.
1.7.
Modul (modurile) de gestiune preconizat(e)
 
Începând cu bugetul 2014
( Gestiune directă asigurată de către Comisie
· ( prin intermediul serviciilor sale, inclusiv al personalului din delegațiile Uniunii; 
· (
prin intermediul agențiilor executive; 
( Gestiune partajată cu statele membre 
( Gestiune indirectă, cu delegarea sarcinilor de execuție:
· ( țărilor terțe sau organismelor pe care le-au desemnat acestea;
· ( organizațiilor internaționale și agențiilor acestora (a se preciza);
· (BEI și Fondului european de investiții;
· ( organismelor menționate la articolele 208 și 209 din Regulamentul financiar;
· ( organismelor de drept public;
· ( organismelor de drept privat cu misiune de serviciu public, cu condiția să prezinte garanții financiare adecvate;
· ( organismelor de drept privat dintr-un stat membru care sunt responsabile cu punerea în aplicare a unui parteneriat public-privat și care prezintă garanții financiare adecvate;
· ( persoanelor cărora li se încredințează executarea unor acțiuni specifice în cadrul PESC, în temeiul titlului V din TUE, identificate în actul de bază relevant.
· Dacă se indică mai multe moduri de gestiune, a se furniza detalii suplimentare în secțiunea „Observații“.
Observații 
2.
MĂSURI DE GESTIONARE 
2.1.
Dispoziții în materie de monitorizare și raportare 
2.1.1.
A se preciza frecvența și condițiile aferente acestor dispoziții. Cerință (cerințe) de îndeplinit pe termen scurt sau lung
O dată pe an, inspectorul de garanții procedurale prezintă un raport de activitate Parlamentului European, Consiliului, Comisiei, Comitetului de supraveghere și Oficiului.
2.2.
Sistemul de gestiune și de control 
2.2.1.
Riscul (riscurile) identificat(e). Cerință (cerințe) de îndeplinit pe termen scurt sau lung
- Eventuala lipsă de independență a inspectorului.
- Posibilitatea ca personalul din secretariatul acestuia să fie insuficient.
2.2.2.
Informații privind sistemul de control intern instituit. Cerință (cerințe) de îndeplinit pe termen scurt sau lung 
Având în vedere cerința privind independența, inspectorul ar trebui să se supună celor 16 standarde de control intern ale Comisiei, cu accent special pe protecția datelor. Apoi ar trebui să facă obiectul unor verificări și evaluări de către serviciul de audit intern al Comisiei. În cele din urmă, Curtea de Conturi Europeană ar putea efectua o verificare ex post.
2.2.3.
Estimarea costurilor și a beneficiilor controalelor și evaluarea nivelului prevăzut de risc de eroare. Cerință (cerințe) de îndeplinit pe termen scurt sau lung
Urmează să fie stabilite după acordul privind sistemul de control (IAS).
2.3.
Măsuri de prevenire a fraudelor și a neregulilor 
A se preciza măsurile de prevenire și de protecție existente sau preconizate.
Există o separare clară între activitățile inspectorului de garanții procedurale și cea a Comitetului de supraveghere, precum și între activitățile secretariatelor celor două structuri. 
3.
IMPACTUL FINANCIAR ESTIMAT AL PROPUNERII/INIȚIATIVEI 
3.1.
Rubrica (rubricile) din cadrul financiar multianual și linia (liniile) bugetară (bugetare) de cheltuieli afectată (afectate) 
· Linii bugetare existente 
În ordinea rubricilor din cadrul financiar multianual și a liniilor bugetare.
	Rubrica din cadrul financiar multianual
	Linia bugetară
	Tipul 
cheltuielilor
	Contribuție 

	
	Număr 
[…][Rubrica………………………………………...……….] - A se completa după acordul DG-ului de care va depinde inspectorul
	Dif./ Nedif.
(
)

	Țări AELS


	Țări candidate


	Țări terțe
	În sensul articolului 21 alineatul (2) litera (b) din Regulamentul financiar 

	
	[…][XX.YY.YY.YY]

	Dif./ Nedif.
	NU
	NU
	NU
	NU


· Noile linii bugetare solicitate 
În ordinea rubricilor din cadrul financiar multianual și a liniilor bugetare.
	Rubrica din cadrul financiar multianual
	Linia bugetară
	Tipul
cheltuielilor
	Contribuție 

	
	Număr 
[…][Rubrica………………………………………...……….]
	Dif./ Nedif.
	Țări AELS
	Țări candidate
	Țări terțe
	În sensul articolului 21 alineatul (2) litera (b) din Regulamentul financiar 

	
	[…][XX.YY.YY.YY]

	
	DA/NU
	DA/NU
	DA/NU
	DA/NU


3.2.
Impactul estimat asupra cheltuielilor 
[Această secțiune ar trebui completată folosind foaia de calcul privind datele bugetare cu caracter administrativ (al doilea document din anexa la prezenta fișă financiară) și încărcată în CISNET pentru consultarea interservicii.]
3.2.1.
Sinteza impactului estimat asupra cheltuielilor 
milioane EUR (cu trei zecimale)
	Rubrica din cadrul financiar 
multianual: 
	Număr
	[…][Rubrica……………...……………………………………………………………….]


	DG: <…….>
	
	
	Anul
N


	Anul
N+1
	Anul
N+2
	Anul
N+3
	A se introduce atâția ani câți sunt considerați necesari pentru a reflecta durata impactului (cf. punctul 1.6)
	TOTAL

	( Credite operaționale 
	
	
	
	
	
	
	
	

	Numărul liniei bugetare
	Angajamente
	(1)
	
	
	
	
	
	
	
	

	
	Plăți
	(2)
	
	
	
	
	
	
	
	

	Numărul liniei bugetare
	Angajamente
	(1a)
	
	
	
	
	
	
	
	

	
	Plăți
	(2 a)
	
	
	
	
	
	
	
	

	Credite cu caracter administrativ finanțate din bugetul anumitor programe
 

	
	
	
	
	
	
	
	

	Numărul liniei bugetare
	
	(3)
	
	
	
	
	
	
	
	

	TOTAL credite
pentru DG <….>
	Angajamente
	=1+1a +3
	
	
	
	
	
	
	
	

	
	Plăți
	=2+2a
+3
	
	
	
	
	
	
	
	


	( TOTAL credite operaționale 
	Angajamente
	(4)
	
	
	
	
	
	
	
	

	
	Plăți
	(5)
	
	
	
	
	
	
	
	

	( TOTAL credite cu caracter administrativ finanțate din bugetul anumitor programe 
	(6)
	
	
	
	
	
	
	
	

	TOTAL credite 
în cadrul RUBRICII <….>
din cadrul financiar multianual
	Angajamente
	=4+ 6
	
	
	
	
	
	
	
	

	
	Plăți
	=5+ 6
	
	
	
	
	
	
	
	


În cazul în care propunerea/inițiativa afectează mai multe rubrici:
	( TOTAL credite operaționale 
	Angajamente
	(4)
	
	
	
	
	
	
	
	

	
	Plăți
	(5)
	
	
	
	
	
	
	
	

	( TOTAL credite cu caracter administrativ finanțate din bugetul anumitor programe 
	(6)
	
	
	
	
	
	
	
	

	TOTAL credite 
în cadrul RUBRICILOR 1-4
din cadrul financiar multianual
(Suma de referință)
	Angajamente
	=4+ 6
	
	
	
	
	
	
	
	

	
	Plăți
	=5+ 6
	
	
	
	
	
	
	
	


	Rubrica din cadrul financiar 
multianual: 
	5
	„Cheltuieli administrative”


milioane EUR (cu trei zecimale)
	
	
	
	2015
	2016
	2017
	2018
	2019
	2020
	TOTAL

	DG: <…> - urmează să se stabilească

	( Resurse umane 
	0,198
	0,396
	0,396
	0,396
	0,396
	0,396
	2,178

	· Alte cheltuieli de funcționare (consilier special și supleant)
	0,045
	0,090
	0,090
	0,090
	0,090
	0,090
	0,495

	( Alte cheltuieli administrative 
	0,01
	0,01
	0,01
	0,01
	0,01
	0,01
	0,06

	TOTAL DG <…>
	Credite 
	0,253 
	0,496
	0,496
	0,496
	0,496
	0,496
	2,733


	TOTAL credite
pentru RUBRICA 5
din cadrul financiar multianual 
	(Total angajamente = Total plăți)
	0,253
	0,496
	0,496
	0,496
	0,496
	0,496
	2,733


milioane EUR (cu trei zecimale)
	
	
	
	2015
	2016
	2017
	2018
	2019
	2020
	TOTAL

	TOTAL credite 
în cadrul RUBRICILOR 1-5
din cadrul financiar multianual 
	Angajamente
	0,253
	0,496
	0,496
	0,496
	0,496
	0,496
	2,733

	
	Plăți
	0,253
	0,496
	0,496
	0,496
	0,496
	0,496
	2,733


3.2.2.
Impactul estimat asupra creditelor operaționale 
· (
Propunerea/inițiativa nu implică utilizarea de credite operaționale 
· (
Propunerea/inițiativa implică utilizarea de credite operaționale, conform explicațiilor de mai jos:
Credite de angajament în milioane EUR (cu trei zecimale)
	A se indica obiectivele și realizările 
(
	
	
	Anul
N
	Anul
N+1
	Anul
N+2
	Anul
N+3
	A se introduce atâția ani câți sunt considerați necesari pentru a reflecta durata impactului (cf. punctul 1.6)
	TOTAL

	
	REALIZĂRI

	
	Tip


	Costuri medii
	Nr.
	Costuri
	Nr.
	Costuri
	Nr.
	Costuri
	Nr.
	Costuri
	Nr.
	Costuri
	Nr.
	Costuri
	Nr.
	Costuri
	Nr total
	Costuri totale

	OBIECTIVUL SPECIFIC NR. 1
 ...

	
	
	
	
	
	
	
	
	
	
	
	
	
	
	
	

	- Realizare
	
	
	
	
	
	
	
	
	
	
	
	
	
	
	
	
	
	

	- Realizare
	
	
	
	
	
	
	
	
	
	
	
	
	
	
	
	
	
	

	- Realizare
	
	
	
	
	
	
	
	
	
	
	
	
	
	
	
	
	
	

	Subtotal pentru obiectivul specific nr. 1
	
	
	
	
	
	
	
	
	
	
	
	
	
	
	
	

	OBIECTIVUL SPECIFIC NR. 2…
	
	
	
	
	
	
	
	
	
	
	
	
	
	
	
	

	- Realizare
	
	
	
	
	
	
	
	
	
	
	
	
	
	
	
	
	
	

	Subtotal pentru obiectivul specific nr. 2
	
	
	
	
	
	
	
	
	
	
	
	
	
	
	
	

	COSTURI TOTALE
	
	
	
	
	
	
	
	
	
	
	
	
	
	
	
	


3.2.3.
Impactul estimat asupra creditelor cu caracter administrativ
3.2.3.1.
Sinteză 
· (
Propunerea/inițiativa nu implică utilizarea de credite cu caracter administrativ 
· (
Propunerea/inițiativa implică utilizarea de credite cu caracter administrativ, conform explicațiilor de mai jos:
milioane EUR (cu trei zecimale)
	
	2015
	2016
	2017
	2018
	2019
	2020
	TOTAL


	RUBRICA 5
din cadrul financiar multianual
	
	
	
	
	
	
	

	Resurse umane 
	0,198
	0,396
	0,396
	0,396
	0,396
	0,396
	2,178

	Alte cheltuieli de funcționare (consilier special și supleant)
	0,045
	0,090
	0,090
	0,090
	0,090
	0,090
	0,495

	Alte cheltuieli administrative 
	0,01
	0,01
	0,01
	0,01
	0,01
	0,01
	0,06

	Subtotal RUBRICA 5
din cadrul financiar multianual 
	0,253 
	0,496
	0,496
	0,496
	0,496
	0,496
	2,733


	TOTAL
	0,253
	0,496
	0,496
	0,496
	0,496
	0,496
	2,733


Necesarul de credite în materie de resurse umane va fi acoperit de creditele DG-ului care sunt deja alocate pentru gestionarea acțiunii și/sau realocate intern în cadrul DG-ului, completate, după caz, prin resurse suplimentare ce ar putea fi alocate DG­ului care gestionează acțiunea în cadrul procedurii de alocare anuală și în lumina constrângerilor bugetare.
Cifrele de la rubrica „Resurse umane” corespund costurilor implicate de recrutarea a 2 angajați cu gradul AD și 1 angajat cu gradul AST/SC, cu cifrele pentru primul an reduse la jumătate, pentru a reflecta volumul de lucru redus care se preconizează pentru primul an de existență a funcției de inspector. 
Cifra de la rubrica „Alte cheltuieli de funcționare” reflectă costurile aferente funcției de inspector, care ar urma să aibă statutul de consilier special cu gradul AD15 și care va fi remunerat în funcție de numărul de zile lucrate efectiv. Rubrica mai include și costurile aferente funcției de supleant, dar acestea nu trebuie să fie reflectate separat și nu implică costuri suplimentare, deoarece supleantul ar fi solicitat numai pentru a-l înlocui pe inspector, care nu va fi, prin urmare, remunerat. 
Având în vedere volumul de lucru preconizat, munca cu fracțiune de normă prevăzută pentru inspector (și supleantul acestuia) este estimată la 25% din programul de lucru prevăzut pentru norma întreagă în primul an de activitate (5,5 zile pe lună) și la 50% după aceea (11 zile pe lună).
Sunt prevăzute, de asemenea, 2 zile de misiune pe lună.
3.2.3.2.
 Necesarul de resurse umane estimat 
· (
Propunerea/inițiativa nu implică utilizarea de resurse umane. 
· (
Propunerea/inițiativa implică utilizarea de resurse umane, conform explicațiilor de mai jos:
Estimări în echivalent normă întreagă
	
	2015
	2016
	2017
	2018
	2019
	2020

	XX 01 01 01 (la sediu și în birourile de reprezentare ale Comisiei)
	1,5
	3
	3
	3
	3
	3

	XX 01 01 02 (în delegații)
	
	
	
	
	
	

	XX 01 05 01 (cercetare indirectă)
	
	
	
	
	
	

	10 01 05 01 (cercetare directă)
	
	
	
	
	
	

	( Personal extern (în echivalent normă întreagă: ENI)


	

	XX 01 02 01 (AC, END, INT din „pachetul global”)
	
	
	
	
	
	

	XX 01 02 02 (AC, AL, END, INT și JED în delegații)
	
	
	
	
	
	

	XX 01 04 yy


	- la sediu

	
	
	
	
	
	

	
	- în delegații 
	
	
	
	
	
	

	XX 01 05 02 (AC, END, INT – cercetare indirectă)
	
	
	
	
	
	

	10 01 05 02 (AC, INT, END - cercetare directă)
	
	
	
	
	
	

	Alte linii bugetare (25 01 02 03) 
	0,25
	0,5
	0,5
	0,5
	0,5
	0,5

	TOTAL
	1,75
	3,5
	3,5
	3,5
	3,5
	3,5


XX este domeniul de politică sau titlul din buget în cauză.
Necesarul de resurse umane va fi asigurat din efectivele de personal ale DG-ului în cauză alocate deja pentru gestionarea acțiunii și/sau realocate intern în cadrul DG-ului, completate, după caz, prin resurse suplimentare ce ar putea fi alocate DG-ului care gestionează acțiunea în cadrul procedurii de alocare anuală și în lumina constrângerilor bugetare.
Descrierea sarcinilor care trebuie efectuate:
	Funcționari și personal temporar
	Primirea și examinarea plângerilor depuse de persoanele vizate de investigații OLAF cu privire la drepturile lor procedurale.

	Personal extern
	


3.2.4.
Compatibilitatea cu cadrul financiar multianual actual 
· (
Propunerea/inițiativa este compatibilă cu cadrul financiar multianual existent.
· (
Propunerea/inițiativa necesită o reprogramare a rubricii corespunzătoare din cadrul financiar multianual.
A se explica reprogramarea necesară, precizându-se liniile bugetare în cauză și sumele aferente.
· (
Propunerea/inițiativa necesită recurgerea la instrumentul de flexibilitate sau la revizuirea cadrului financiar multianual
.
A se explica necesitatea efectuării acestei acțiuni, precizând rubricile și liniile bugetare în cauză, precum și sumele aferente.
3.2.5.
Contribuția terților 
· ( Propunerea/inițiativa nu prevede cofinanțare din partea terților. 
· Propunerea/inițiativa prevede cofinanțare, estimată în cele ce urmează:
Credite de angajament în milioane EUR (cu 3 zecimale)
	
	Anul
N
	Anul
N+1
	Anul
N+2
	Anul
N+3
	A se introduce atâția ani câți sunt considerați necesari pentru a reflecta durata impactului (cf. punctul 1.6)
	Total

	A se preciza organismul care asigură cofinanțarea 
	
	
	
	
	
	
	
	

	TOTAL credite cofinanțate 
	
	
	
	
	
	
	
	


3.3.
Impactul estimat asupra veniturilor 
· (
Propunerea/inițiativa nu are impact financiar asupra veniturilor.
· (
Propunerea/inițiativa are următorul impact financiar:
· (
asupra resurselor proprii 
· (
asupra diverselor venituri 
milioane EUR (cu trei zecimale)
	Linia bugetară pentru venituri:
	Credite disponibile pentru exercițiul financiar în curs
	Impactul propunerii/inițiativei



	
	
	Anul
N
	Anul
N+1
	Anul
N+2
	Anul
N+3
	A se introduce atâția ani câți sunt considerați necesari pentru a reflecta durata impactului (cf. punctul 1.6)

	Articolul ………….
	
	
	
	
	
	
	
	


Pentru diversele venituri alocate, a se preciza linia bugetară (liniile bugetare) de cheltuieli afectată (afectate).
A se preciza metoda de calcul a impactului asupra veniturilor.
�	JO C, p.


�	COM(2013) 534 final, 17.7.2013.


�	ABM (activity-based management): gestiune pe activități - ABB (activity-based budgeting): întocmirea bugetului pe activități.


�	Astfel cum sunt menționate la articolul 54 alineatul (2) litera (a) sau (b) din Regulamentul financiar.


�	Explicațiile privind modurile de gestiune, precum și trimiterile la Regulamentul financiar sunt disponibile pe site-ul BudgWeb: � HYPERLINK "http://www.cc.cec/budg/man/budgmanag/budgmanag_en.html" �http://www.cc.cec/budg/man/budgmanag/budgmanag_en.html�


�	Dif. = credite diferențiate / Nedif. = credite nediferențiate.


�	AELS: Asociația Europeană a Liberului Schimb. 


�	Țările candidate și, după caz, țările potențial candidate din Balcanii de Vest.


�	Anul N este anul în care începe punerea în aplicare a propunerii/inițiativei.


�	Asistență tehnică și/sau administrativă și cheltuieli de sprijin pentru punerea în aplicare a programelor și/sau a acțiunilor UE (fostele linii „BA”), cercetare indirectă și cercetare directă.


�	Realizările se referă la produsele și serviciile care vor fi furnizate (de ex.: numărul de schimburi de studenți finanțate, numărul de km de străzi construiți etc.).


�	Conform descrierii de la punctul 1.4.2. „Obiectiv(e) specific(e)…” 


�	AC= agent contractual; AL= agent local; END= expert național detașat. INT = personal pus la dispoziție de agenți de muncă temporară; JED = expert tânăr în delegații. 


�	Subplafonul pentru personal extern acoperit din creditele operaționale (fostele linii „BA”).


�	A se vedea punctele 19 și 24 din Acordul interinstituțional (pentru perioada 2007-2013).


�	În ceea ce privește resursele proprii tradiționale (taxe vamale, cotizații pentru zahăr), sumele indicate trebuie să fie sume nete, și anume sume brute după deducerea unei cote de 25% pentru costuri de colectare.

